laion/Wikipedia-Exotic huggingface dataset:
חגי שחם

חגי שחם (נולד ב-8 ביולי 1966) הוא כנר וירטואוז ישראלי, פרופסור בבית הספר למוזיקה ע"ש בוכמן-מהטה באוניברסיטת תל אביב. שחם נולד ב-1966 בקריית ביאליק, בן למורה למוזיקה, שנהג לנגן מוזיקה קאמרית להנאתו עם חברים. הוא החל ללמוד נגינה בכינור בגיל שש ובגיל 12, אחרי שעבר בהצלחה מבחן בכיתת אמן עם אייזק שטרן ודורותי דיליי, התקבל ללימודים אצל אילונה פהר, שהתקרבה אז לגיל שמונים, והיה תלמידה האחרון. ככנר סולן, הופיע עם רבות מן התזמורות החשובות בעולם, ביניהן התזמורת הקאמרית האנגלית, תזמורת רשות השידור הבריטית, התזמורת הפילהרמונית המלכותית של ליברפול, התזמורת הסימפונית הלאומית של אירלנד, התזמורת הלאומית של בלגיה, התזמורת הסימפונית הצרפתית, התזמורת הסימפונית הלאומית של טאיוואן, התזמורת הסימפונית של באדן-באדן, גרמניה, הפילהרמונית של סלובקיה, והתזמורת הפילהרמונית הישראלית, בניצוחו של זובין מהטה. בשנת 1985 הוזמן להצטרף אל אייזק שטרן ופנחס צוקרמן בקונצרט גלה בקרנגי הול, ואחריו הזמין אותו זובין מהטה לנגן את הקונצרט הכפול של ברהמס בקרנגי הול. הוא ביצע כסולן את אותה היצירה עם מישה מייסקי ומהטה בחגיגות השבעים של התזמורת הפילהרמונית (דצמבר 2006). הוא מופיע גם ברסיטלים ובקונצרטים של מוזיקה קאמרית. שחם מסייר בקביעות ברחבי אירופה, צפון ומרכז אמריקה, ומנגן בסדרות רסיטלים בינלאומיות ובפסטיבלים. חגי שחם מקליט בקביעות לחברת "היפריון" הבריטית. בין הקלטותיו מיצירות יוסף אחרון, ינה הובאי, גריג, ברהמס, ארנסט בלוך, מוצרט ועוד. בספטמבר 1990 זכו חגי שחם והפסנתרן ארנון ארז בפרס ראשון בתחרות המוזיקה הבינלאומית במינכן, בקטגוריית דואו כינור-ופסנתר. פרסים אחרים שזכה בהם כוללים פרסים ראשונים בתחרות אילונה קורנהאוזר, תחרות האמן הצעיר של רשות השידור הישראלית, תחרות האקדמיה למוזיקה ע"ש רובין בתל אביב, ארבעה פרסי קלרמונט, ומלגה שנתית מקרן התרבות אמריקה-ישראל. מאוגוסט 2007 עד דצמבר 2010 לימד שחם כפרופסור לכינור באוניברסיטת דרום קליפורניה בלוס אנג'לס. כיום הוא פרופסור בבית הספר למוזיקה ע"ש בוכמן-מהטה באוניברסיטת תל אביב, ומדריך כיתות אמן, בעיקר בישראל ובאירופה. חגי שחם שותף, עם איתי שפירא ועוד מתלמידיה הנאמנים של אילונה פהר, להקמת קרן לזכרה, שמטרתה לחנך דור חדש של מורים לכינור בשיעור קומתה. משנתו המוזיקלית והחברתית היא לחנך דור של צעירים להקשבה באמצעות המוזיקה. שחם משמש גם כמנהל מוזיקלי של עמותת מאסטרו. בני משפחתו הקרובה של חגי שחם גם הם מוזיקאים: רעייתו אפרת שכטר-שחם היא חלילנית שפנתה למנהל עסקים, בתו נעמי שחם (ילידת 1997) היא נגנית קונטרבס, בתו השנייה נגה שחם (ילידת 2001) היא נגנית כינור וויולה, ובנו הצעיר מיכאל שחם (יליד 2003) הוא כנר. שלושת ילדיו זכו בפרסים ובמלגות. אחותו היא זמרת המצו-סופרן רינת שחם. אתר האינטרנט הרשמי של חגי שחם חגי שחם, באתר ספוטיפיי חגי שחם, באתר AllMusic (באנגלית) חגי שחם, באתר MusicBrainz (באנגלית) חגי שחם, באתר Discogs (באנגלית) חגי שחם, באתר Songkick (באנגלית) חגי שחם, דף שער בספרייה הלאומית חגי שחם ב"אופוס" - המגזין למוזיקה קלאסית (אורכב 01.06.2020 בארכיון Wayback Machine) נעם בן זאב, אמנות ההקשבה, באתר הארץ, 12 באוגוסט 2007 "אינטרמצו עם אריק - משפחת שחם", אשתו וילדיו של חגי שחם מנגנים איתו ומתראיינים אצל אריה ורדי, יוטיוב, 16 במרץ 2016 הטלוויזיה החינוכית, אינטרמצו עם אריק - משפחת שחם, באתר יוטיוב, ‏16 במרץ 2016
פרוש (סוג)

פָּרוּשׁ (שם מדעי: Fringilla), הוא סוג של ציפור שיר ממשפחת הפרושיים השייך לתת-משפחה עצמאית - פרושים. הפרושים הם עופות נפוצים בעלי כסות כתומה עם ראש גדול ומקור חרוטי צהוב. הם חיים ברחבי היערות של אירואסיה וכמה מינים חיים גם באמריקה. כמה מהמינים מגיעים גם לישראל. בסוג ארבעה מינים: פרוש מצוי (Fringilla coelebs) Fringilla polatzeki Fringilla teydea פרוש הרים (Fringilla montifringilla) פרוש הרים פרוש מצוי מדיה וקבצים בנושא פרוש בוויקישיתוף פרוש, באתר ITIS (באנגלית) פרוש, באתר NCBI (באנגלית) פרוש, באתר Animal Diversity Web (באנגלית) פרוש, באתר GBIF (באנגלית)
אדמונית אירופית

אדמונית אירופית (שם מדעי: Pyrrhula pyrrhula) היא מין ציפור שיר ממשפחת הפרושיים. זכרים הם בעלי גוונים אדמוניים מהם הציפור קיבלה את שמה. זוהי אחת מהציפורים הגדולות במשפחת הפרושיים ואורכה מגיע ל-15-19 ס"מ, מוטת כנפיה ל-22-26 ס"מ ומשקלה ל-26 גרם. היא בעלת ראש מגודל עם מקור אפור קטן וכיפה עם צידי מקור שחורים המקיפות את העיניים הקטנות. החזה, הצוואר והלחיים אדמדמות, הכנפיים אפורות והזנב וקצות הכנפיים שחורות. האדמונית האירופית חיה ביערות המחטניים של צפון אירואסיה וניזונת מזרעים, גרגרים וחרקים. בחורפים היא נודדת דרומה אך לא הרחק וקשורה לאזורים הממוזגים. P. p. pileata P. p. europaea P. p. iberiae P. p. pyrrhula P. p. rossikowi P. p. caspica P. p. cineracea P. p. cassinii P. p. griseiventris מדיה וקבצים בנושא אדמונית אירופית בוויקישיתוף אדמונית אירופית, באתר ITIS (באנגלית) אדמונית אירופית, באתר NCBI (באנגלית) אדמונית אירופית, באתר GBIF (באנגלית) אדמונית אירופית באתר הרשימה האדומה של IUCN
אנפית השלג

אנפית השלג (שם מדעי: Egretta thula) היא מין של עוף מים קטן בסוג לבנית ממשפחת האנפתיים החי בביצות במערב אמריקה המרכזית ובאמריקה הדרומית וגם באיים הקריביים, איי בהאמה, מקסיקו ודרום ארצות הברית. היא מזכירה את הלבנית קטנה ונחשבה לאותו המין עד ל-1782. אורכה של האנפית 61 ס"מ ומשקלבה 370 גרם בממוצע. היא בעלת מקור ארוך וצהוב, עיניים צהובות, גוף לבן עם נוצות פלומתיות היכולות להזדקר באזור הצוואר והראש והרגליים אפורות עם כפות צהובות ללא קרומי שחייה. האנפית אינה יכולה לשחות אך היא חיה בסמוך למקווי מים עומדים - מתוקים או מלוחים לאורך הגדות והחופים וממתינה לדגים קטנים או יצורים דומים. היא דגה את טרפה ממארב מלמעלה ובולעת אותו במהירות. להקות של אנפיות מקננות על ענפים מעל המים ברחבי אמריקה מפלורידה עד ארגנטינה. מצב השימור של מין זה הוא ללא חשש. מדיה וקבצים בנושא אנפית השלג בוויקישיתוף אנפית השלג, באתר ITIS (באנגלית) אנפית השלג, באתר NCBI (באנגלית) אנפית השלג, בבסיס הנתונים ARKive (באנגלית) אנפית השלג, באתר Internet Bird Collection (באנגלית) אנפית השלג, באתר GBIF (באנגלית) אנפית השלג, באתר אנציקלופדיה בריטניקה (באנגלית) אנפית השלג באתר הרשימה האדומה של IUCN
אנפית בקר מזרחית

אנפית-בקר מזרחית (שם מדעי: Bubulcus coromandus) הוא מין של עוף ממשפחת אנפתיים. צבעה לבן, עם מקור צהוב ורגליים בצבע כהה. היא מצויה ומקננת בישראל, ואחת משתי הציפורים הלאומיות של בוטסואנה. משקלה 300 עד 600 גרם ואורכה נע בין 46 ל-56 סנטימטר. באופן טבעי היא אנדמית לאזורים מסוימים באפריקה, אסיה ואירופה, אך פלשה לאזורים רבים נוספים וכיום נפוצה גם בצפון אמריקה, דרום אמריקה ואוסטרליה. בישראל היא מצויה מאוד בכל עונות השנה ומקננת באביב ובקיץ. אנפית הבקר ניזונה מבעלי חיים קטנים בעיקר דו-חיים, חרקים ודגים קטנים. היא מצטרפת לעדרי בקר, לעדרי צאן או לטרקטור חורש כי הם מטרידים חרקים ובעלי חיים קטנים ממקומם וחושפים אותם לעיני האנפית. בדרך זו אנפית הבקר חוסכת אנרגיה ומגדילה את יעילות הציד. האנפית אף עומדת לעיתים על גבם של פרות ופרסתנים גדולים אחרים, ומנקרת מעורם קרציות וחרקים. אנפית הבקר היא חברותית הדוגרת במושבות קינון על עצים. אנפיות בקר מקננות לפעמים על קבוצות עצים ביישובים וגורמות לרעש וללכלוך. ישנם אנשים הרגישים לנוצות וללשלשת של אנפית הבקר, עד כדי קוצר נשימה. בעונת הרבייה ישנו חילוף נוצות חלקי, הראש החזה והגב מקבלים צבע חום והרגליים צבע אדום. שלא בעונת הרבייה הרגליים כהות והמקור צהוב. אנפית הבקר היא עוף מוגן בישראל על פי חוק. אין להטריד את אנפית הבקר לאחר בניית הקן ולאחר הטלת הביצים ולא עם הופעת הגוזלים. הקן עשוי מזרדים ומענפים בצורת קערית שטוחה. הזכר אוסף את החומר לבניית הקן והנקבה עוסקת בבנייתו. הקן נשמר ברציפות כדי למנוע גנבת חומר קינון. בקן מוטלות 2 עד 4 ביצים, שצורתן סגלגלה מוארכת וצבען לבן. תפוצת המין בעולם גדלה מאוד במהלך המאה העשרים. תפוצת אנפית הבקר משתרעת על פני אפריקה, הודו, דרום מזרח אסיה, אוסטרליה, ספרד, פורטוגל, דרום צרפת, טורקיה וישראל. בשנת 2002 העריכו באיגוד ה-IUCN ששטח התפוצה העולמי של אנפית הבקר הוא כ-10 מיליון קילומטר מרובעים והאוכלוסייה העולמית נאמדה בסביבות 3,800,000 עד 6,700,000 פריטים. עזריה אלון, החי והצומח של ארץ ישראל, כרך 6 - עופות. משרד הביטחון ההוצאה לאור והחברה להגנת הטבע, 1986, ISBN 9650500685 הינצל, פיטר, פרסלאו, הציפורים מגדיר שדה שלם, נוסח עברי יצחק כפכפי, הוצאת הקיבוץ המאוחד תשמ"א 1981. אנפית בקר מזרחית, באתר ITIS (באנגלית) אנפית בקר מזרחית, באתר האנציקלופדיה של החיים (באנגלית) אנפית בקר מזרחית, באתר GBIF (באנגלית) אנפית בקר באתר רשות הטבע והגנים(הקישור אינו פעיל) אנפית בקר, באתר הספרייה הווירטואלית של מטח תמונות אנפית הבקר, בפורטל הצפרות הישראלי
שלום באוצן

שלום באוצן היה הסכם שלום שסיים את המלחמות הגרמניות-פולניות (1002–1018), בין האימפריה הרומית הקדושה לדוכסות פולין. בתקופת אוטו השלישי היה בולסלאב הראשון, דוכס פולין נאמן לאוטו, אולם שאיפותיו של היינריך השני, קיסר האימפריה הרומית הקדושה במזרח דרדרו את היחסים בין המדינות. בנוסף בולסלאב תמך בטענותיו של אקארד הראשון, מרקיז מייסן לכתר גרמניה, ולאחר רציחתו של אקארד בשנת 1002 כבש בולסלאב את מרקיזות מייסן ומרקיזות לוסאטיה. זמן קצר לאחר מכן נפצע בולסלאב באורח קשה כשניסו להתנקש בחייו, ומכיוון שחשד בהיינריך שתכנן את ההתנקשות ניתק בולסלאב את היחסים בין שתי המדינות. בנוסף, בשנת 1002 הודח בולסלאב השלישי, דוכס בוהמיה במרד אצילים, ובולסלאב החזירו לשלטון, אולם לאחר שקיבל הזמנה מאצילי בוהמיה להתערב בסכסוך, כבש בולסלאב את דוכסות בוהמיה, ונטל לעצמו את התואר "דוכס בוהמיה". בשנת 1004 מרד בולסלאב בהיינריך בגלוי והבעיר את הטירה במייסן כמעשה התגרות, ובעקבות כך פרצה מלחמה בין שתי המדינות. המלחמה נמשכה בהפסקות כ-16 פעמים, ולאחר שהצבא הקיסרי נכשל במתקפתו במהלך חורף 1017, וכן בעקבות כישלון מתקפת הנגד הפולנית באותה שנה, פתחו שני הצדדים במשא ומתן לסיום המלחמה. ב-30 בינואר 1018 חתמו היינריך השני, קיסר האימפריה הרומית הקדושה ובולסלאב הראשון, דוכס פולין על הסכם שלום נוסף, המכונה "שלום באוצן". בולסלאב הצליח לשמור על תאריו כמרקיז לוסאטיה ומייסן, והכיר בהיינריך השני כפיאודל שלו. בנוסף, היינריך השני הבטיח לתמוך במסע של בולסלאב הראשון לקייב, על מנת לסייע לחותנו סוויאטופולק הראשון, נסיך קייב. כדי לחזק את השלום, התחתן בולסלאב הראשון, שהיה אז אלמן, עם אודה ממייסן, בתו של אקארד הראשון, מרקיז מייסן, ובכך חיזק את קשריו עם האצולה הגרמנית. המלחמות הגרמניות-פולניות (1002–1018) היינריך השני, קיסר האימפריה הרומית הקדושה
רודוליוב רוקי וולוביץ'

רודוליוב "רוקי" וולוביץ' (בסרבית: Rodoljub "Roki" Vulović; נולד ב-1 במאי 1950) הוא זמר ופזמונאי סרבי. וולוביץ' נולד ב-1 במאי 1950 בעיר הבוסנית (יוגוסלביה דאז) ביילינה. הקריירה המוזיקלית שלו החלה בשנת 1972, עם פרסום שיריו "Kristina" ו-"Napustićeš me ti". לאחר הוצאת אלבומו "Paša" בשנת 1988 ערך הופעות במספר מדינות אירופאיות בעלות קהילה סרבית גדולה. וולוביץ' הוציא בנוסף ל"Paša" שישה אלבומים נוספים. במהלך מלחמת יוגוסלביה נהרס לחלוטין מרכז העיר ביילינה, וביתו של וולוביץ' ניזוק. וולוביץ' התגייס למאמץ המלחמתי, והפך לחבר בבריגדת "סמברסקה". רבים משיריו עוסקים במלחמה, ואחדים מהם מוקדשים לחבריו לקרב ולקציניו, כדוגמת ליובישה "מאוזר" סאביץ'. ההכנסות משיריו נתרמו לטיפול בחיילים שנפצעו בקרב. לאחר הצלחת אלבומו הראשון עבר וולוביץ' לשרת תחת היחידה "Garda Panteri" (משמר הפנתרים). ביוזמת מפקדו פרסם אלבום נוסף בשנת 1993, הקרוי על שם היחידה. אלבום זה תרם רבות למורל החיילים, והביא לפרסומו של וולוביץ'. במסגרת הקריירה האקדמית שלו לאחר המלחמה שימש כפרופסור וכרקטור בבית הספר לחקלאות ולרפואה בביילינה, עד ליציאתו לגמלאות. Kristina (1972) Paša (1988) Semberski junaci (1992) Garda Panteri (1993) Junaci Kozarski (1994) Crni bombarder (1995) Zbog tebe (1997) Otadžbini na dar (2001) מדיה וקבצים בנושא רודוליוב רוקי וולוביץ' בוויקישיתוף רודוליוב רוקי וולוביץ', ברשת החברתית פייסבוק רודוליוב רוקי וולוביץ', סרטונים בערוץ היוטיוב רודוליוב רוקי וולוביץ', באתר MusicBrainz (באנגלית) רודוליוב רוקי וולוביץ', באתר Yandex.Music (ברוסית) רודוליוב רוקי וולוביץ', באתר Discogs (באנגלית) ערוץ המעריצים של רוקי וולוביץ'
B61

פצצת B61 היא פצצה גרעינית ומהווה את מאגר הנשק התרמו-גרעיני העיקרי של ארצות הברית מסוף המלחמה הקרה עם ייצור של מעל 3,100 פצצות. בשנת 2013 ביקש הפנטגון 11 מיליארד דולר לתוכנית הארכת חיים עבור ארסנל ה-B61. הקונגרס סירב לאשר את התוכנית כפי שהיא לאור שאלות שעלו לגבי משך הביצוע, המחיר והצורך בחידוש. הבקשה המקורית הייתה של 4 מיליארד דולר שמאז הוכפלה ויעד המסירה הוארך ב-3 שנים מ-2017 ל-2020. לאחר מכן עודכן המחיר בשני מיליארד דולר נוספים ועוד מיליארד דולר לערכות הנחיה לטילים שיורכבו על הזנב ויעד המסירה עודכן ל-2021. B61 Mod 12 מתוכנן להחליף את Mod 3, 4, 7, ו-10 עם אורך חיי מדף של 20 שנה. חידוש פצצות קיימות יכול לחסוך לפי הערכות כ 2–3 מיליארד דולר. חבר הקונגרס ג'ון גרמנדי הציע כי ה-B61 ייצאו משירות כליל ובמקומן יתבצע שימוש בפצצות B83. מדיה וקבצים בנושא B61 בוויקישיתוף Sublette, Carey (9 בינואר 2007). "The B61 Bomb". Nuclear weapon archive. נבדק ב-2012-06-09. {{cite web}}: (עזרה) ערך זה הוא קצרמר בנושא צבא ובנושא ארצות הברית. אתם מוזמנים לתרום לוויקיפדיה ולהרחיב אותו.
נתן רוטשילד

נתן (נתנאל) מאיר רוטשילד (הלורד רוטשילד הראשון) (8 בנובמבר 1840 – 31 במרץ 1915), היה בנקאי ופוליטיקאי יהודי-בריטי, בן למשפחת רוטשילד. היה החבר היהודי הראשון בבית הלורדים. נולד בלונדון, בנו של ליונל דה רוטשילד, שהיה היהודי הראשון שכיהן כחבר בית הנבחרים הבריטי. סבו, נתן מאיר רוטשילד, היה מייסד הענף הבריטי של משפחת רוטשילד. נתן נולד ארבע שנים לאחר מותו ונקרא על שמו. הוא התחנך בטריניטי קולג', קיימברידג', שם היה חבר של הנסיך מוויילס, (לימים המלך ג'ורג' החמישי), אבל הפסיק את לימודיו לפני קבלת התואר. ב-16 באפריל 1867 נישא לקרובת משפחתו, אמה לואיז פון רוטשילד (1844–1935), מהענף הגרמני של המשפחה. במשך עשרות שנים עבד כשותף בסניף הלונדוני של הבנק המשפחתי, 'נ"מ רוטשילד ובניו', ולאחר מותו של אביו ב-1879 היה לראש הבנק. במהלך כהונתו שמר על מעמדו הבכיר בהנפקת הלוואות לממשלות ארצות הברית, רוסיה ואוסטריה. מימן את החפירות של תעלת סואץ. הוא גם מימן גם את ססיל רודס בפעילותו באפריקה. לאחר מותו של רודז בשנת 1902, הוא גם ניהל את האחוזה שלו וסייע להקים את תוכנית המלגות של רודז באוניברסיטת אוקספורד. בשנת 1885 נבחר כחבר בבית הלורדים, ובכך נחשב בעצם ללורד רוטשילד האנגלי הראשון. היה החבר היהודי הראשון בבית הלורדים שלא התנצר לפני כן. הוא גם נשא תואר "ברון" של האימפריה האוסטרית, שאותו ירש מאביו. בשנת 1838 אישרה המלכה ויקטוריה את השימוש בתואר אוסטרי זה בבריטניה. בין השנים 1865–1885 ישב בבית הנבחרים כחבר הפרלמנט מטעם המפלגה הליברלית, המייצג את המחוז איילסברי (Aylesbury). יחד עם שאר בני משפחתו, הצטרף רוטשילד למפלגה הליברלית-יוניוניסטית שהוקמה בשנת 1886 על ידי ג'וזף צ'מברלין. בשנת 1902 התמנה ליועץ המלך. היה ראש הקהילה היהודית בלונדון ואיחד אותה תחת קורת גג אחת. הוא תמך בהגירה של גולים לבריטניה, אולם יחד עם זאת דרש להגביל אותה. ב-1902 פנה אליו הרצל בבקשה שיתגייס למאמץ הציוני. רוטשילד כתב לו בתשובה ”אראה בחלחלה את הקמתה של קולוניה יהודית... קולוניה כזו תהא גטו עם הדעות הקדומות של הגטו; היא תהיה מדינה יהודית קטנה וקטנונית... אורתודוקסית וא-ליברלית, המדירה גויים ונוצרים” בשנת 1914, לאחר פרוץ מלחמת העולם הראשונה, ייעץ רוטשילד לשר האוצר דאז דייוויד לויד ג'ורג'. כשנשאל מה ניתן לעשות כדי לגייס עוד כסף למאמץ המלחמתי, ענה רוטשילד: "הטל מיסים על העשירים והטל אותם בצורה ניכרת". רוטשילד היה פילנתרופ ידוע. היה מעורב בייסודה של חברת "ארבע קומות", חברת דירות שמטרתה הייתה לספק דיור הגון, בעיקר ליהודי השכונות ספיטלפילד ווייטצ'אפל שבלונדון. היה חבר בולט בתנועת "השולחן העגול", שנוסדה ב-1909. בשנת 1902 הושבע כחבר במועצה המלכותית בארמון בקינגהאם והוכתר כ"אביר הצלב הגדול" במסדר הוויקטוריאני המלכותי. לנתן ולאמה רוטשילד היו שלושה ילדים: הבנקאי, הפוליטיקאי והזואולוג ליונל וולטר רוטשילד, הבנקאי והאנטומולוג צ'ארלס רוטשילד ואוולינה רוטשילד-ברנס. בעלה של אוולינה היה קלייב ברנס. מת בשנת 1915 ונקבר בבית הקברות היהודי בווילסדן. הערה: אילן יוחסין זה אינו כולל את כל חברי משפחת רוטשילד, אלא מתרכז באישים בולטים בה, בפרט בענפים הצרפתי והבריטי. מדיה וקבצים בנושא נתן רוטשילד בוויקישיתוף נתן רוטשילד, באתר "Find a Grave" (באנגלית) נתנאל מאיר רוטשילד (1840-1915), בארון, דף שער בספרייה הלאומית Nathaniel Mayer (Natty) de Rothschild (1840-1915) | Rothschild Family, family.rothschildarchive.org עמוס אילון, הרצל, עמ' 388. אנגליה, הצבי, 23 בדצמבר 1887 18 באוגוסט 1902; המכתב שמור בארכיון הציוני המרכזי בירושלים
אנדריי לוניוב

אנדריי יבגינייביץ' לוניוב (ברוסית: Андре́й Евге́ньевич Лунёв; נולד ב-13 בנובמבר 1991 במוסקבה שברוסיה הסובייטית, ברית המועצות) הוא כדורגלן רוסי המשחק בעמדת השוער בדינמו מוסקבה מליגת העל הרוסית בכדורגל. הוא החל את הקריירה שלו בקבוצת הנוער של טורפדו מוסקבה ולאחר מכן שיחק בקלוגה ובאיסטרה לפני שעבר לסאטורן מליגת הכדורגל הלאומית של רוסיה, בה שיחק עד שעבר לאופה מליגת העל הרוסית בכדורגל. הוא התבלט בשערי הקבוצה וסומן על ידי מנהלי זניט סנקט פטרבורג, כמי שצפוי להיות מוחתם בשורות זניט. ב-23 בדצמבר 2016 הוחתם כשוער זניט למשך 4.5 שנים ועד מהרה התברג כחבר הרכב מרכזי שאף דחק את יורי לודיגין לעמדת השוער השני. בתחילת 2020/2021 נפצע ועבר שיקום של 3 חודשים בטרם חזר למגרשים בדצמבר 2020. ביולי 2021 חתם לשנתיים בבאייר לברקוזן מהבונדסליגה. במאי 2023 שוחרר מהקבוצה אחרי שנתיים בהן הופיע בשלושה משחקים בלבד ונעדר ברב משחקי הקבוצה בעקבות פציעות רבות. בקיץ 2023 חתם בקרבאך האזרית, במדיה זכה באליפות ליגת העל האזרית בעונת 2023/2024. ביוני 2024, חזר לרוסיה, אחרי 3 שנים בקבוצות זרות וחתם בדינמו מוסקבה מהליגה הרוסית. בקיץ 2017 זומן לוניוב על ידי מאמן נבחרת רוסיה, סטניסלב צ'רצ'סוב לסגל הנבחרת לגביע הקונפדרציות 2017 אך בשל פציעה במשחק זניט נגד קרסנודאר לא נסע לטורניר, אך זומן מחדש לסבב משחקי הידידות של הנבחרת בספטמבר 2017 נגד דינמו מוסקבה, נבחרת אירן ונבחרת ארגנטינה וערך את הופעת הבכורה שלו במשחק הידידות נגד דינמו. מדיה וקבצים בנושא אנדריי לוניוב בוויקישיתוף אנדריי לוניוב, באתר Transfermarkt אנדריי לוניוב, באתר Soccerway אנדריי לוניוב, באתר National Football Teams אנדריי לוניוב, באתר FootballDatabase.eu Андрей Лунев перешел в «Зенит». זניט סנקט פטרבורג.
סמואל אנדרסון (שחקן)

סמואל אנדרסון (באנגלית: Samuel Anderson; נולד ב-27 באפריל 1982) הוא שחקן אנגלי. הוא מוכר בעיקר מהופעתו בתפקיד דני פינק בסדרת המדע בדיוני של ה-BBC "דוקטור הו", ובדמות דניאל וילסון בסיטקום "Trollied" של רשת Sky1. אנדרסון נולד בהנדסוורת' שבברמינגהאם לאם אירית ולאב ג'מייקני. מגיל צעיר החליט אנדרסון שהוא רוצה קריירה של שחקן. הוא למד בבית הספר הקתולי סטיוארט בת'רסט. אנדרסון למד בבית הספר למשחק "Academy of Live and Recorded Arts" בלונדון. ב-2004 קיבל את התפקיד של קרות'ר בהפקה המקורית של התיאטרון המלכותי הלאומי של המחזה "נערי ההיסטוריה" מאת אלן בנט. הוא גילם את אותה דמות בהצגות שהועלו בברודוויי, סידני, ולינגטון והונג קונג, כמו גם בגרסה הרדיופונית ובגרסה הקולנועית של המחזה. ב-2004 הופיע אנדרסון בסדרת הטלוויזיה הקס של ערוץ Sky One. ב-2006 וב-2007 השתתף בסדרת הדרמה קומית "Totally Frank" בערוץ 4. ב-2007 שיחק בסדרה הקומית "גאווין וסטייסי" בתפקיד פינגרס, וב-2009 חזר להופיע בסדרה באותו תפקיד. עוד בטלוויזיה שיחק אנדרסון בסרט הקומי "Stuck" של ערוץ BBC Four, והופיע בתפקיד אורח בסדרות "רופאים" ו"חדר מיון" של BBC One. באוקטובר 2007 החל אנדרסון לשחק באופרת הסבון של רשת ITV "אמרדייל" בתפקיד רוס קירק. ההודעה על הליהוק שלו נמסרה בספטמבר 2007, ואנדרסון אמר על כך שזה "נפלא להשתתף בתוכנית כזו מצליחה". לדברי מפיקת הסדרה קתלין בידלס אנדרסון היה "תוספת נהדרת לצוות השחקנים". אנדרסון שיחק בתפקיד קבוע בסדרה עד ינואר 2009. ב-2011 גילם אנדרסון את מר רומנטי במסע הפרסום של קפה Carte Noire. ב-2012 השתתף במסע פרסום של חברת המזון ג'ינסטרס (Ginsters). בפברואר 2014 הופיע בתפקיד קטן בפרק בסדרה הדרמה "Death In Paradise" של ה-BBC. באותו זמן פורסם שאנדרסון לוהק לתפקיד דני פינק, מורה בבית הספר התיכון, בעונה השמינית של הסדרה "דוקטור הו". הוא הופיע בסדרה ב-11 פרקים. ב-2016 החל אנדרסון להופיע בסיטקום " Trollied" בתפקיד דניאל. בפברואר 2016 שיחק בפרק בסדרה "Moving On" בערוץ BBC One. ב-2017 שיחק בסדרה הקומית "Loaded" בערוץ 4. סמואל אנדרסון, ברשת החברתית אקס (טוויטר) סמואל אנדרסון, במסד הנתונים הקולנועיים IMDb (באנגלית) סמואל אנדרסון במסד הנתונים IBDB (באנגלית) "Culture: History repeating itself; Birmingham-born actor Samuel Anderson talks to Terry Grimley about the life-changing experience of appearing in the stage and screen versions of Alan Bennett's The History Boys". thefreelibrary.com. "Internet Broadway Database: Samuel Anderson Credits on Broadway". נבדק ב-7 בינואר 2007. {{cite web}}: (עזרה) "National Theatre : Productions : The History Boys 2004". נבדק ב-17 באוקטובר 2006. {{cite web}}: (עזרה) "Samuel Anderson". IMDb. "Emmerdale welcomes new policeman". Metro. 26 בספטמבר 2007. {{cite news}}: (עזרה) "New recurring character for Doctor Who Series 8". Doctor Who TV. BBC. 24 בפברואר 2014. נבדק ב-24 בפברואר 2014. {{cite web}}: (עזרה)
חרטומית ביצות

חרטומית ביצות (שם מדעי: Gallinago gallinago) הוא מין של עוף ביצות בגודל בינוני ממשפחת החרטומניים ומסדרת החופמאים. חרטומית הביצות היא עוף בעל פסים אנכיים כהים לאורך הראש והגוף. אורכה 25-27 ס"מ, מוטת כנפיה 44-47 ס"מ ומשקלה 80-140 גרם. היא בעלת רגליים ארוכות, מקור ארוך אפור וכנפיים מנומרות בכתמים לבנים לאורך הכנפיים. הרגליים ארוכות ועוזרות לצעוד בבוץ ובמים. חרטומית הביצות חיה בביצות ובמקווי מים עומדים באסיה, אירופה וצפון אפריקה. בישראל היא חולפת וחורפת שכיחה. היא ניזונה מחסרי חוליות מימיים קטנים. G. g. faroeensis G. g. gallinago מדיה וקבצים בנושא חרטומית ביצות בוויקישיתוף חרטומית ביצות, באתר ITIS (באנגלית) חרטומית ביצות, באתר NCBI (באנגלית) חרטומית ביצות, באתר Animal Diversity Web (באנגלית) חרטומית ביצות, באתר האנציקלופדיה של החיים (באנגלית) חרטומית ביצות, באתר Internet Bird Collection (באנגלית) חרטומית ביצות, באתר GBIF (באנגלית) חרטומית ביצות באתר הרשימה האדומה של IUCN
סמואל אנדרסון

האם התכוונתם ל... סמואל או סם אנדרסון סמואל אנדרסון (אתלט) (אנ') – אתלט קובני (1929–2012) סם אנדרסון (רוגבי ליג) (אנ') – שחקן רוגבי ליג אוסטרלי (נולד ב-1991) סם אנדרסון (כדורגלן) (אנ') – כדורגלן סקוטי סמואל אי אנדרסון (אנ') – גנרל בחיל האוויר של ארצות הברית (1906–1982) סמואל ריד אנדרסון (אנ') – גנרל של הקונפדרציה במלחמת האזרחים האמריקאית (1804–1883) סמואל אנדרסון (פוליטיקאי) (אנ') – נציג פנסילבניה סמואל אנדרסון (שחקן) – שחקן תיאטרון, קולנוע וטלוויזיה אנגלי (נולד ב-1982) סם אנדרסון (אנ') – שחקן טלוויזיה אמריקאי (נולד ב-1945) סם אנדרסון (שחקן טמילי) (אנ') – שחקן בסרטים הודים בשפה הטמילית
חנקן הנמלים

חנקן הנמלים (שם מדעי: Thamnophilus doliatus) הוא מין של ציפור שיר טרופית ממשפחת ציפורי נמלים החי במקסיקו, אמריקה המרכזית, טרינידד וטובגו ובאמריקה הדרומית ממזרח להרי האנדים לאורך פרגוואי, בוליביה וארגנטינה. אין קשר בינו למשפחת החנקניים. אורכו של החנקן 16.5 ס"מ ומשקלו 25 גרם. הוא בעל נוצות לבנות המנומרות בנקודות שחורות והציצה של ראשו שחורה. החנקן פעיל ביום ביערות הגשם הטרופיים בין הענפים הבינונים. הוא ניזון מחרקים ומפרוקי-רגליים שונים אותם הוא חוטף מהענף, לעיתים בצמוד לכמה ציפורים נוספות. הוא ניזון כמו קרובי משפחתו גם מנמלים. מדיה וקבצים בנושא חנקן הנמלים בוויקישיתוף חנקן הנמלים, באתר ITIS (באנגלית) חנקן הנמלים, באתר NCBI (באנגלית) חנקן הנמלים, באתר Animal Diversity Web (באנגלית) חנקן הנמלים, באתר Internet Bird Collection (באנגלית) חנקן הנמלים, באתר GBIF (באנגלית) חנקן הנמלים באתר הרשימה האדומה של IUCN
הינו סדרת TH

הינו סדרת TH (באנגלית: Hino TH-series) היו דגמי משאיות ואוטובוסים, אשר יוצרו על ידי יצרנית כלי הרכב הינו מוטורס היפנית בין השנים 1950–1968. המנועים אשר הורכבו במשאיות היו מסוג דיזל. משנת 1958 יוצרה "סדרת TC", אשר התבססה על "סדרת TH", אבל משקל המשאיות עלה על 10 טון. Hino TH10, בסיס גלגלים 4,800 מ"מ, מנוע דיזל המפיק 110 כ"ס. בשנת 1956 הורכב בדגם מנוע דיזל מסוג "DS30" המפיק 150 כ"ס, משקל הרכב עמד על 7.5 טון. מאוגוסט 1959 דגם "הינו TE10" - בסיס גלגלים 4,200 מ"מ, משקל הרכב - 6,5 טון Hino TH11 - בשנת 1961 הורכב מנוע מסוג "DS70" Hino TH12 - מנוע מסוג DS12, מנוע דיזל המפיק 125 כ"ס (יוצר משנת 1955) Hino TH13 - יוצר מאוגוסט 1960 Hino TH14 - הדגם יוצר מיוני 1961 Hino TH16 - המנוע שופר ל-155 כ"ס Hino TH17 - יוצר מיוני שנת 1961, מנוע דיזל, 8.0 ליטר, מסוג "DS50" המפיק 160 כ"ס BH10 (שלדה זהה לדגמי משאיות "הינו סדרת TH") הינו סדרת TH (בארגז מטען מכולה של חברת צים) הינו TE מכלית הינו הינו דגם TE120 - כבאית הינו הינו הינו הינו 600 מדיה וקבצים בנושא הינו סדרת TH בוויקישיתוף הינו TH10 Hino TH10 Truck". 240 Landmarks of Japanese Automotive
חיל האוויר של הרפובליקה של קוריאה

חיל האוויר של הרפובליקה של קוריאה או ROKAF (ראשי תיבות באנגלית של: Republic of Korea Air Force; בקוריאנית: 대한민국 공군 ), הוא הזרוע האווירית של הכוחות המזוינים של דרום קוריאה. פרק זה לוקה בחסר. אנא תרמו לוויקיפדיה והשלימו אותו. רונדל חיל האוויר הדרום קוריאני F-15K של חיל האוויר הקוריאני משתתף בתרגיל האווירי דגל אדום אלסקה FA-50 Fighting Eagle C-130 הרקולס של לוקהיד מרטין - מטוס תובלה בואינג 737 AEW&C מערכת טילי קרקע-אוויר Doosan Chunma בעלת הנעה עצמית חיל האוויר מפעיל את Kamov Ka-32A4s למשימות חיפוש והצלה מטוס קרב מסוג F15K הסוכנות לפיתוח ההגנה יחידה 684 מדיה וקבצים בנושא חיל האוויר של הרפובליקה של קוריאה בוויקישיתוף אתר האינטרנט הרשמי של חיל האוויר של הרפובליקה של קוריאה חיל האוויר של הרפובליקה של קוריאה, ברשת החברתית פייסבוק ערך זה הוא קצרמר בנושא תעופה צבאית ובנושא קוריאה הדרומית. אתם מוזמנים לתרום לוויקיפדיה ולהרחיב אותו.